Bill Warner

AZ ISZLÁM ALAPJAI

A politikai iszlám megértésének elengedhetetlen feltétele az alapját képző irodalom megismerése, vagyis a Korán, a szíra (Mohamed élete) és a hadísz (Mohamed hagyománya) ismerete. A CSPII önképző tanfolyama egy egyszerű mód, hogy egy rendszerként tanulmányozzuk az iszlám alapműveit.

Az politikai iszlám alapjairól szóló tanfolyam filozófiát és módszereket is kínáló képzési rendszer, mely a tényekre építkezik, nem pedig a véleményekre. Az eredeti szövegekre támaszkodik, mint hogyan az iszlám szakértők, hittudósok is. Azonban egy egyszerűsített és könnyen olvasható nyelvezetben. Ez a tanfolyam magában foglalja a tanulási útmutatásokat és három alapmű elemzését – Mohamed életrajzát, a hagyományait és a Koránt, – amelyeket további külön kötetekben, bővebben is tanulmányozhat az olvasó.

Bill Warner alapította a Politikai Iszlám Tanulmányok Nemzetközi Központját (Center for the Study of Political Islam International – CSPII), olyan képzési szervezetet, amely tényalapú tudást biztosít a politikai iszlámról. Warner a tudományos gondolkodás módszerével vizsgálja az iszlám alapműveit, így érthetővé téve a hétköznapi olvasó számára. Kifejlesztett egy szintekre épülő képzési rendszert, amely segíti a tanulni vágyókat, hogy teljes mértékben megértsék az iszlám politikai tanait.

BILL WARNER

AZ

ISZLÁM ALAPJAI

a Korán, Mohamed élete és hagyománya

BUDAPEST, 2025.

Bill Warner
AZ ISZLÁM ALAPJAI

Készült a:
Bill Warner:
Lectures on the Foundations of Islam – A Self-Study Course

CSPI Publishing, Inc. 2015. USA
Copyright © 2015 CSPI, LLC
V 01.21.2017
All Rights Reserved

angol kiadás alapján
második átdolgozott és bővített kiadás
fordította, szakmailag lektorálta, szerkesztette és kiadta:
CSPII Magyarország Alapítvány

második, átdolgozott, bővített kiadás
minden jog fenntartva
V. 2025.02.02.

EPUB ISBN 978-615-6672-01-8
www.cspii.org
Budapest, 2025.

A SZERZŐRŐL

Dr. Bill Warner egész életében érdeklődést mutatott a vallások, köztük az iszlám, történelemre és civilizációkra gyakorolt hatása iránt. A 2001. szeptember 11-i New York-i dzsihád támadásokat követően kezdett azon dolgozni, hogy az iszlám politikai tanait, amelyek a nem muszlimok életére kihatnak, elérhetővé tegye a hétköznapi emberek számára.

Dr. Warner a tudományos elmélet és matematika területén szerzett tudását alkalmazza az iszlám tanainak elemzésekor. Miután felismerte, hogy az iszlám szövegek nehezen olvashatóak, egy könnyen értelmezhető rendszerbe foglalta azokat. Miközben az iszlám szövegek alapjait elemezte, egyértelművé vált számára, hogy az iszlám nem azoknak a civilizációs alapelveknek a mentén jött létre, amelyekre a világ többi része épül. Az egyszerű statisztikai módszerek megmutatták, hogy az iszlám doktrína alapelvei a kettősség és a behódolás.

Dr. Warner alapította a Politikai Iszlám Tanulmányok Központját (Center for the Study of Political Islam International, röviden CSPII), azzal a céllal, hogy elmélyítse a politikai iszlám és annak a nyugati civilizációra gyakorolt nem kívánatos hatásának tanulmányozását.

Több mint egy tucat könyvet írt a politikai iszlámról, így téve az alapműveket könnyen érthetővé. Ő hozta létre az első, politikai iszlámról szóló önképző kurzust is.

Dr. Bill Warner doktori címét a fizika és az alkalmazott matematika területein szerezte az Észak-Karolina Állami Egyetemen. Dolgozott többek között tudományos kutatóként, cégvezetőként és egyetemi tanárként.

Ezt a könyvet az 1400 éve tartó dzsihád
sok millió áldozatának szenteltem.
Olvasd el, és légy a hangtalanok hangja!

AZ OLVASÓHOZ

A 2001. szeptember 11-i, Világkereskedelmi Központ elleni támadás után rádöbbentem, hogy a világban, ahol élek, szinte senki sem ismeri az iszlám tanokat. Az iszlám tanulmányozását a 70-es években kezdtem el és elhatároztam, hogy az életemet annak fogom szentelni, hogy ennek az ideológiának a politikai aspektusát megmutassam a világnak. Amint megértjük a tanokat, megértjük a történelmet, és felismerjük, mit hoz a jövő.

Az ok amiért kevesen értik meg az iszlámot az az, hogy a tanok bonyolultan megfogalmazott műveken alapszanak: a Korán, a szíra (Mohamed életrajza) és a hadísz[1] (Mohamed hagyománya) trilógiáján.

Ezzel a könyvvel könnyedén megérthetjük az iszlám tanokat.

A könyvben alkalmazott módszer az iszlám tanok megértéséhez:

• Vizsgálódásunk tárgya az iszlám politikai tartalma – sem a muszlimok, sem a vallás nem képezik ennek részét.

• Egyszerű és lényegre törő megfogalmazás.

• A tanulás szinteken és ismétléseken keresztül történik.

• Ez a kiadvány a nem muszlimok szemszögéből íródott, így a vallási tanoknak nincsen jelentőségük.

• A könyv objektív információt tartalmaz, nem véleményt. Minden hivatkozás elolvasható és leellenőrizhető a bekezdéseket megelőző hivatkozási szám segítségével.

• Az írás tényalapú logikai megközelítést használ.

Néhányan elutasítják az iszlám alapműveinek elemzését, mondván, hogy a mérsékelt muszlimok nem követik azt. Ez a könyv nem a muszlimokról szól, legyen akár mérsékelt, akár szélsőséges, hanem az iszlám politikai tanairól és történelméről.

Ha egy muszlimot kérdezünk meg az iszlámról, csupán egy személyes nézőpontot kapunk. Melyik muszlimot kérdezzük meg, a mérsékeltet, vagy a dzsihadistát? Ami közös a mérsékelt és a dzsihadista muszlimban, hogy mindkettő Mohamed szunnájának és a Koránnak veti alá magát.

Szerencsés, hogy olyan időket élünk, amikor az iszlám tana elérhető mindenki számára, aki kíváncsi rá. Az iszlám magával ragadó téma – kellemes olvasást.

Bill Warner, PhD

ELŐSZÓ

A CSPII képzési módszere

Minden, amit a politikai iszlámról mondunk, visszakereshető kell legyen az iszlám alapvető forrásszövegeiben, melyet a trilógiában találunk: a Koránban, a szírában, a hadíszokban. A Politikai Iszlám Tanulmányok Központja, a CSPII doktrinális módszere a legegyszerűbb és a leggyorsabb módja annak, hogy az iszlámról tanuljunk.

Hitelesség

Az iszlámban mindössze két mindenek feletti szaktekintély létezik: Allah és Mohamed. Allahot a Koránban találjuk meg, Mohamedet pedig a szírában (Mohamed életrajza) és a hadíszokban (az ő szavai és cselekedetei). A CSPII ezekhez az alapművekhez a káfir (nem muszlim) nézőpontjából közelít. A hivatkozási rendszer segíti a visszakereshetőséget az iszlám eredeti alapműveiben, így az olvasó maga ellenőrizheti le a tartalom hitelességét.

Rendszerezett tudás

Az iszlám tanulmányozásának a legegyszerűbb módja, ha látjuk a teljes képet. Erre jó példa a Korán. A Korán önmagában nem érthető meg a kontextus hiánya miatt, de ha hozzáadjuk Mohamed életét, a Korán egyértelmű lesz.

Tanulási szintek

Az iszlám felfogása rendkívül idegen a mi civilizációink számára. Az ismétlésben rejlik az új mondanivaló megértése. A CSPII módszere egy négyszintes tréning arra, hogy a tanokat mélységükben elsajátítsuk. Az első szint a kezdőknek szól, és átfogó képet ad az iszlámról. Ezután minden szinten és minden kötetben átismételjük az alapokat, hogy elmélyítsük a tanultakat. Így a kötetek önmagukban is megállják a helyüket, de a sorozat részeként is olvashatók.

Politikai iszlám, nem vallási iszlám

Az iszlámban létezik egy politikai tan és egy vallási tan. A politikai tan mindenkit érint, a vallási tan csakis a muszlimoknak szól. A CSPII könyvek csak a politikai iszlámmal és Mohameddel foglalkoznak, a muszlimokkal nem.

Tudományos megközelítés

A CSPII képzési módszerének alkalmazása során racionális, vagyis tudományosan mérhető megközelítéssel dolgozunk, tényalapú érvekkel bontjuk részeire az iszlám tanokat. A CSPII egyszerű statisztikákat, grafikonokat és kategorizálást alkalmaz a doktrína elemzése során. Nem kérdőjelezzük meg a tanok igazságát, pusztán objektíven azt vizsgáljuk, ami jelen van benne. Evidenciának vesszük azt a feltevést, hogy az iszlám doktrína = Korán + szíra + hadísz (trilógia). A CSPII hangsúlyozza annak fontosságát, hogy a politikai iszlámról szóló vitákban mindig pontosan definiált fogalmakat használjon.

Tanulásra tervezett könyvek

Minden CSPII könyv egy tanítási rendszerbe illeszkedik. A legtöbb bekezdés hivatkozási számmal rendelkezik, ami azt jelenti, hogy az eredeti forrásszövegek alapján ellenőrizhető a könyvek tényszerűsége.

Első szint
– Bevezetés a politikai iszlámba és a saríába

Mohamed élete – a szíra;

Mohamed hagyománya – a hadísz;

Korán egyszerűen;

Saría törvény nem muszlimoknak;

Az iszlám alapjai;

Önképző tanfolyam a politikai iszlámról – első szint;

(Az első szint kötetei a harmadik szint bővebb könyveinek kivonatai.)

Második szint
– Alkalmazott tanok, speciális témák

Nők és rabszolgák – alávetés az iszlámban;

Zsidók és keresztények az iszlám alapműveiben;

Önképző tanfolyam a politikai iszlámról – második szint;

Hogyan érveljünk hatékonyan az iszlám mentegetőivel szemben?;

Angol nyelven:

An Abriged Koran – Readable and Understandable

(Rövidített Korán – olvasmányosan és érthetően).

Továbbá: Andre Servier: Islam and the Psychology of the Muslim című mű adaptált kiadása 1924-ből.

Harmadik szint
– Haladó trilógia

Önképző tanfolyam a politikai iszlámról – harmadik szint;

Angol nyelven:

Mohammed and the Unbelievers – The Sira, a Political Biography;
(Mohamed és a hitetlenek – a szíra, egy politikai önéletrajz);

The Political Traditions of Mohammed – The Hadith for the Unbelievers;
(Mohamed politikai hagyománya – a hadísz hitetleneknek);

Simple Koran – The Reconstructed Historical Koran;
(Korán – történelmi időrendben).

Továbbá: Rev. W. St. Clair-Tisdall: The Sources of Islam – A Persian Treatise (Sir William Muir fordításában) című mű adaptált kiadása 1901-ből.

Negyedik szint
– Eredeti forrásszövegek
(angol fordításban)

SZÍRA:

• Sirat Rasul Allah (Mohamed élettörténete) – Ibn Ishaq (i.sz. 704-770) szerzőtől, angol fordításban az A. Guillaume: The Life of Muhammad (Mohamed élete) c. kötetben. Oxford University Press; 1982.

• Ta’rīkh al-rusul wa-l-mulūk (Próféták és királyok története) – Muhammad ibn Jarir al-Tabari (i.sz. 838?-923) szerzőtől, angol fordításban a The History of al-Tabari gyűjteményben. State University of New York Press; 1997.

• The Life of Mohammad From Original Sources (Mohamed élete eredeti forrásokból) – Sir William Muir szerzőtől (1819-1905), AMS Press; 1975.

HADÍSZ:

• Szahíh al-Bukhári hadíszgyűjtemény Muhammad al-Bukhari (i.sz. 810-870) által a The Translation of the Meanings of Sahih Al-Bukhari kötetben Dr. Muhammad Muhsin Khan fordításában. Darussalam Publications; 1997.

• Szahíh Muszlim hadíszgyűjtemény Muslim Ibn Al-Hajjaj (Imam Muslim) (i.sz. 822-875) által, Nasiruddin Al-Khattab fordításában. Darussalam Publications; 2007.

• Sunan Abu Dawud hadíszgyűjtemény Abu-Daúd (i.sz. 817?-889) által, Yaser Qadhi fordításában. Darussalam Publications; 2008.

• Muhyiddin Ibn ’Arabi Divine Sayings 101 Hadith Qudsi Mishkat alanwar, translated by Stephen Hirtenstein and Martin Notcutt Anqa Publishing; 2008.

KORÁN:

• A Korán fordítása című mellékletben találunk útmutatót hiteles és népszerű angol fordításokhoz, valamint magyar nyelven elérhető Korán kiadásokhoz.

SARÍA:

• Umdat as-Salik wa ’Udat an-Nasik (Az utazó támasza és a hívők eszköztára) – Ahmad ibn Naqib al-Misri (i.sz. 1302-1367) szerzőtől, angol fordításban a Reliance of the Traveller and Tools of the Worshipper – The Classic Manual of Islamic Sacred Law (Az utazó támasza és a hívők eszköztára – Klasszikus kézikönyv az iszlám szent törvényéhez) c. kötetben, szerkesztette és fordította Nu Ha Mim Keller, Amana Publications; 1994.

1. ELŐADÁS
BEVEZETÉS

Ez a könyv egy előadássorozat átirata, amely az olvasót végigvezeti a politikai iszlám alapját képező három könyv tanulmányozásában.

Köszöntjük az öt előadásból álló kurzusunkon, amelynek az a célja, hogy a kezdő érdeklődőt végigvezesse az iszlám doktrínáján. Egészen eddig az iszlám doktrína tanulmányozása arab nyelvű tudósok, történészek, teológusok, illetve a közel-keleti kultúra kutatóinak kiváltsága volt. Ennek során a kritikai gondolkodás módszereivel éltek ugyan, de teljesen tudományos megközelítést még sosem alkalmaztak az iszlám tanok vizsgálatára.

Ez az előadás a képzés első része, amely az iszlámot az alaptanításaira támaszkodva magyarázza el. A kurzusban három könyv kerül bemutatásra: a Korán és a Mohamedről szóló két könyv – az életrajza (a szíra) és a róla szóló szájhagyományok (a hadísz).

Legtöbben az iszlámról két olyan alapvető dolgot hallhattak – és vélnek tudni, amelyek valójában nem igazak. Az egyik: ez csak egy vallás. Ez a legelterjedtebb tévképzet. Általánosságban elmondható, hogy azok, akik az iszlámot vallásnak tartják, nem muszlimok, mert a legtöbb muszlim ragaszkodik ahhoz a tényhez, hogy az iszlám egy egész filozófia, egy komplett életmód, amelynek ugyan része a vallás, de ugyanúgy része a politika és a kultúra is, és minden, ami egy civilizáció működtetéséhez szükséges.

A másik tévedés: az iszlámot szinte lehetetlen megérteni, vagy csak hosszú évekig tartó tanulmányozása, iskolai – lehetőleg főiskolai/egyetemi – keretek között történő tanulás révén lehetséges.

Továbbá az szintén megnehezíti az iszlám tanulmányozását, hogy sok egymásnak ellentmondó dolgot hallani az iszlámról, ami zavarossá teszi az egész témát. Egyfelől, az emberek találkoznak sok kedves muszlimmal, és ebből kifolyólag arra gondolhatnak, hogy ezek a kedves emberek bizonyára tükrözik az iszlám igazi természetét. Viszont, másfelől, ugyancsak láthatunk különböző, más muszlimok által elkövetett cselekményekről – zavargásokról, merényletekről, lefejezésekről – ezek az emberek szintúgy muszlimnak vallják magukat. Akkor most melyik igaz?

A tudományos módszer

Ezek az előadások különböznek egymástól, mivel a jellegük tudományos. Ez a tudományos megközelítés biztosít minket arról, hogy az eredményeink meghaladják a vélemény jelleget, mert ha az iszlámról beszélünk, a véleményektől többre van szükségünk. Azokból van már éppen elég. Tényalapú megközelítésre van szükség, amelynek van érteleme és koherens.

Olyan magyarázatra is szükségünk van, amely szisztematikus és időrendben mutatja be az iszlám teljes történetét. Ez a kurzus eleget tesz ezen követelményeknek.